ΑΠΟΦΑΣΕΙΣ
Αριθμ. 2387/24/ΓΠ
Επικαιροποίηση του Κανονισμού Διδακτορικών
Σπουδών του Τμήματος Πληροφορικής και Τηλεπικοινωνιών της Σχολής Θετικών Επιστημών
του Πανεπιστημίου Θεσσαλίας, σύμφωνα με τον
ν. 4957/2022 (Α’ 141).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και συγκεκριμένα
τα άρθρα 90-97.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
5. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
6. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
7. Την παρ. 1 του άρθρου 91 του ν. 4957/2022 (Α’ 141),
σύμφωνα με την οποία «Με απόφαση της Συγκλήτου
του Ανώτατου Εκπαιδευτικού Ιδρύματος (Α.Ε.Ι.), κατόπιν
εισήγησης της Συνέλευσης του Τμήματος, καθορίζονται
το πρόγραμμα διδακτορικών σπουδών και ο κανονισμός
του προγράμματος σπουδών».
8. Την υπό στοιχεία 2862/18/ΓΠ/21-2-2018 (B’ 750)
απόφαση της Συγκλήτου με την οποία εγκρίθηκε ο Κανονισμός του Τμήματος και τροποποιήθηκε με την υπό
στοιχεία 23835/20/ΓΠ/2020 (B’ 5621) απόφαση της Συγκλήτου του Πανεπιστημίου Θεσσαλίας.
9. Την απόφαση της 86ης/20-10-2023 συνεδρίασης
της Συνέλευσης του Τμήματος Πληροφορικής και Τηλεπικοινωνιών, το οποίο με το υπό στοιχεία 906/24/ΓΠ-
16/01/2024 έγγραφό του απέστειλε απόσπασμα πρακτικού που αφορά στην επικαιροποίηση του Κανονισμού
Διδακτορικών Σπουδών σύμφωνα με τον ν. 4957/2022.
10. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζουμε:
ΣΧΟΛΗ ΘΕΤΙΚΩΝ ΕΠΙΣΤΗΜΩΝ
ΤΜΗΜΑ ΠΛΗΡΟΦΟΡΙΚΗΣ ΚΑΙ
ΤΗΛΕΠΙΚΟΙΝΩΝΙΩΝ ΚΑΝΟΝΙΣΜΟΣ ΛΕΙΤΟΥΡΓΙΑΣ
ΔΙΔΑΚΤΟΡΙΚΩΝ ΣΠΟΥΔΩΝ
1 ΓΕΝΙΚΕΣ ΔΙΑΤΑΞΕΙΣ
1.1. Οι Διδακτορικές Σπουδές (Δ.Σ.) του Τμήματος
Πληροφορικής και Τηλεπικοινωνιών (Τ.Π.&Τ.) της Σχολής Θετικών Επιστημών του Πανεπιστημίου Θεσσαλίας
οργανώνονται και λειτουργούν σύμφωνα με τις διατάξεις
του ν. 4975/2022, του εν γένει θεσμικού πλαισίου όπως
κάθε φορά ισχύει και τις διατάξεις του παρόντος κανονισμού ο οποίος εξειδικεύει και συμπληρώνει το ισχύον
νομοθετικό πλαίσιο και ενσωματώνει τις σχετικές αποφάσεις των αρμόδιων συλλογικών οργάνων του Τ.Π.&Τ.
1.2. Οι Δ.Σ. του Τ.Π.&Τ. αποσκοπούν στην προαγωγή
της πρωτότυπης επιστημονικής έρευνας και οδηγούν
στην απόκτηση Διδακτορικού Διπλώματος (Δ.Δ.), το
οποίο πιστοποιεί την εκπόνηση, την πρωτοτυπία και την
ουσιαστική συνεισφορά του κατόχου του στην εξέλιξη
της γνώσης στην επιστημονική περιοχή.
1.3. Στον παρόντα κανονισμό Δ.Σ. του Τ.Π.&Τ., καθορίζονται η οργάνωση, η λειτουργία, οι προϋποθέσεις
εισαγωγής, καθώς και οι διαδικασίες εκπόνησης, αξιολόγησης, και απονομής του Δ.Δ.
1.4. Αρμόδιο όργανο για τα θέματα των Δ.Σ. στο Τ.Π.&Τ.
είναι η Συνέλευση του Τμήματος, καθώς και όσα ορίζονται στον παρόντα κανονισμό.
2 ΑΝΤΙΚΕΙΜΕΝΟ ΚΑΙ ΣΚΟΠΟΣ
Σκοπός των Δ.Σ. είναι η παραγωγή νέας γνώσης, η
προώθηση της επιστήμης και των εφαρμογών της, μέσω
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1197
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
της διεξαγωγής έρευνας υψηλής ποιότητας, καθώς και
η εκπαίδευση άριστα καταρτισμένων επιστημόνων, ικανών να συμβάλλουν στην πρόοδο και την ανάπτυξη της
χώρας. Συγχρόνως, το διδακτορικό πρόγραμμα αποτελεί
για το Τ.Π.&Τ., καθώς και γενικότερα για το Πανεπιστήμιο Θεσσαλίας, πηγή ακαδημαϊκού κύρους και διεθνούς
ακαδημαϊκής διάκρισης και συμβάλλει στην ποιοτική
και ποσοτική αναβάθμιση της ερευνητικής παραγωγής.
3 ΑΠΟΝΕΜΟΜΕΝΟΙ ΤΙΤΛΟΙ
Το Πρόγραμμα Δ.Σ. του Τ.Π.&Τ. του Πανεπιστημίου
Θεσσαλίας απονέμει Διδακτορικό Δίπλωμα.
Ο χορηγούμενος τίτλος είναι του Διδάκτορα του Τμήματος Πληροφορικής και Τηλεπικοινωνιών του Πανεπι-
στημίου Θεσσαλίας.
Η μορφή του Διδακτορικού Διπλώματος και το τελετουργικό της ορκωμοσίας, καθορίζονται στον κανονισμό
του ιδρύματος. Για τη μορφή του Παραρτήματος Διπλώματος, ισχύει η απόφαση του Πρυτανικού Συμβουλίου
της 224ης/17-10-2008 συνεδρίασής του και οι διατάξεις
της υπό στοιχεία Φ5/89656/Β3/13-8-2007 υπουργικής
απόφασης.
4 ΟΡΓΑΝΑ ΔΙΟΙΚΗΣΗΣ ΤΩΝ ΔΙΔΑΚΤΟΡΙΚΩΝ ΣΠΟΥΔΩΝ
Αρμόδια όργανα διοίκησης των Δ.Σ. του Τ.Π.&Τ. είναι η
Συνέλευση του Τμήματοςη οποία είναι η μόνη αρμόδια,
για να καταρτίζει και να υποβάλλει στη Σύγκλητο του
Π.Θ. προτάσεις για τη σύνταξη, τροποποίηση ή αναθεώρηση του Κανονισμού Διδακτορικών Σπουδών.
Συγκεκριμένα, η Συνέλευση του Τμήματος έχει τις εξής
αρμοδιότητες:
- Εισηγείται στη Σύγκλητο την ίδρυση προγράμματος
διδακτορικών σπουδών και του Κανονισμού του που
περιλαμβάνει τα εξής:
α) Τους ειδικότερους όρους και τις προϋποθέσεις που
απαιτείται να πληρούν οι υποψήφιοι για την υποβολή
αίτησης για την εκπόνηση διδακτορικής διατριβής,
β) τα έγγραφα ή δικαιολογητικά που απαιτούνται για
την απόδειξη της πλήρωσης των προϋποθέσεων και των
όρων για τη συμμετοχή στο πρόγραμμα,
γ) τις γλώσσες στις οποίες δύναται να εκπονηθεί η
διδακτορική διατριβή, πλην της ελληνικής, με υποχρεωτική την πρόβλεψη εκπόνησης στην αγγλική ή άλλη
ξένη γλώσσα, σε περίπτωση συνεπίβλεψης με ιδρύματα
της αλλοδαπής,
δ) τη διαδικασία υποβολής και αξιολόγησης των αιτήσεων και τις προθεσμίες υποβολής τους, καθώς και τους
όρους και τη διαδικασία απαλλαγής, εν όλω ή εν μέρει,
από την υποχρέωση παρακολούθησης του προγράμματος μαθημάτων διδακτορικών σπουδών,
ε) τη διαδικασία ανάθεσης επίβλεψης διδακτορικής
διατριβής και τον μέγιστο αριθμό διδακτορικών διατριβών που δύναται να επιβλέπει το ίδιο μέλος Διδακτικού
Ερευνητικού Προσωπικού (Δ.Ε.Π.),
στ) τους ειδικότερους λόγους και τις προϋποθέσεις
αντικατάστασης επιβλέποντος ή άλλου μέλους της τριμελούς Συμβουλευτικής Επιτροπής,
ζ) τις υποχρεώσεις και τα δικαιώματα των υποψήφιων
διδακτόρων του Τμήματος,
η) την προθεσμία και κάθε άλλο θέμα σχετικό με την
υποχρέωση προφορικής παρουσίασης της προόδου της
διατριβής και υποβολής σχετικού υπομνήματος προόδου, τις προϋποθέσει επιτυχούς εξέτασης για την εκπό-
νηση διδακτορικής διατριβής, καθώς και επιπλέον προϋποθέσεις για την απονομή διδακτορικού διπλώματος,
θ) την υποχρέωση παρακολούθησης ή συμμετοχής
σε μαθήματα, εργαστήρια ή σεμινάρια σχετικά με την
εκπόνηση της διδακτορικής διατριβής, καθώς και πρόσθετες υποχρεώσεις των υποψήφιων διδακτόρων, όπως
ενδιάμεσα παραδοτέα, και των επιβλεπόντων αυτών,
όπως περιοδικές εκθέσεις προόδου,
ι) τη συμμετοχή υποψήφιων διδακτόρων στην εκπαιδευτική διαδικασία και την ανάθεση σε αυτούς επικου-
ρικού διδακτικού έργου σε προγράμματα πρώτου και
δεύτερου κύκλου σπουδών του Τμήματος,
ια) τον μέγιστο χρόνο ολοκλήρωσης της διδακτορικής
διατριβής,
ιβ) τους λόγους και τη διαδικασία διαγραφής από τα
μητρώα των υποψήφιων διδακτόρων,
ιγ) τα θέματα σχετικά με τη δημόσια υποστήριξη της
διδακτορικής διατριβής, την απονομή του διδακτορικού
τίτλου, τη μορφή και το περιεχόμενο του διδακτορικού
τίτλου,
ιδ) τη διαδικασία δημόσιας υποστήριξης της διδακτορικής διατριβής με τη χρήση εξ αποστάσεως μέσων,
ιε) τους όρους και τις προϋποθέσεις εκπόνησης βιομηχανικών διδακτορικών, τη συνεργασία με ιδιωτικούς
φορείς για την εκπόνηση της διδακτορικής έρευνας σε
αυτούς, τους όρους και τη δυνατότητα εκπροσώπησης
του φορέα στην τριμελή ή/και επταμελή επιστημονική
επιτροπή,
ιστ) κάθε άλλο θέμα σχετικό με την οργάνωση και
λειτουργία του τρίτου κύκλου σπουδών του Τμήματος.
- Ορίζει τα μέλη της Σ.Ε.Δ.Σ. του προγράμματος Δ.Σ.
- Εκδίδει προσκλήσεις εκδήλωσης ενδιαφέροντος για
επιλογή Υποψήφιων Διδακτόρων(Υ.Δ.).
- Εγκρίνει τα θέματα των Διδακτορικών Διατριβών
(Δ.Δ.) της πρόσκλησης.
- Εγκρίνει τις ερευνητικές προτάσεις εκπόνησης διδακτορικών διατριβών (και ορίζει τη γλώσσα συγγραφής
της διδακτορικής διατριβής).
- Συγκροτεί τις επιτροπές επιλογής και ορίζει τον Επιβλέποντα Καθηγητή και τα μέλη των Τριμελών Συμβου-
λευτικών Επιτροπών καθώς και τις επταμελείς εξεταστικές επιτροπές των Υποψηφίων Διδακτόρων (Υ.Δ.) όπως
ορίζει η ισχύουσα νομοθεσία.
- Εγκρίνει τις ετήσιες εκθέσεις προόδου.
- Διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Διδάκτορα.
- Ανακηρύσσει τους Διδάκτορες και απονέμει τα Διδακτορικά Διπλώματα.
- Ασκεί κάθε άλλη αρμοδιότητα που προβλέπεται από
την ισχύουσα νομοθεσία.
- Διευθετεί κάθε θέμα που δεν προβλέπεται από τις
επιμέρους διατάξεις της ισχύουσας νομοθεσίας και του
παρόντος κανονισμού.
Η Σ.Ε.Δ.Σ. είναι αρμόδια για την παρακολούθηση, την
εποπτεία και το συντονισμό του συνόλου των διδακτορικών δραστηριοτήτων του Τ.Π.&Τ. και φέρει την ευθύνη
της εισήγησης στη Συνέλευση του Τμήματος όλων των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
θεμάτων των σχετικών με τις Διδακτορικές Σπουδές.
Η Σ.Ε.Δ.Σ. ορίζεται από τη Συνέλευση του Τμήματος κατά
την πρώτη συνεδρίαση κάθε Ακαδημαϊκού έτους όπου
καθορίζονται ο Πρόεδρος και τα μέλη της.
Η Σ.Ε.Δ.Σ. απαρτίζεται από τρία τουλάχιστον μέλη
Δ.Ε.Π. του Τμήματος μεταξύ αυτών που έχουν αναλάβει
μεταπτυχιακό διδακτικό έργο ή επίβλεψη διδακτορικών
διατριβών. Στη Σ.Ε.Δ.Σ. μπορούν να απευθύνονται όλοι
οι ενδιαφερόμενοι σχετικά με το Πρόγραμμα Δ.Σ. του
Τ.Π.&Τ. Η Γραμματεία του Τμήματος αναλαμβάνει τη
γραμματειακή υποστήριξη της Σ.Ε.Δ.Σ.
5 ΠΡΟΚΗΡΥΞΗ ή ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
5.1. Το Τμήμα μπορεί να προκηρύσσει θέσεις Υ.Δ.
οι οποίες δημοσιοποιούνται στον ημερήσιο τύπο και
αναρτώνται στον διαδικτυακό τόπο του Τμήματος
(http://dit.uth.gr/). Οι προκηρύξεις/προσκλήσεις εκδήλωσης ενδιαφέροντος, μπορεί να επαναλαμβάνονται σε
τακτά χρονικά διαστήματα.
5.2. Στον οικείο διαδικτυακό τόπο του Τμήματος θα
υπάρχει καθ’ όλη τη διάρκεια του έτους η σχετική ανακοίνωση της προκήρυξης για την εκπόνηση διδακτορικής
διατριβής και την εισαγωγή των νέων Υ.Δ. στο Πρόγραμμα Δ.Σ. του Τμήματος.
5.3. Στην Προκήρυξη/Ανακοίνωση για την εκπόνηση
διδακτορικής διατριβής θα αναφέρονται οι διαδικασίες κατάθεσης της υποψηφιότητας και επιλογής Υ.Δ.,
αναλυτικά τα δικαιολογητικά που θα πρέπει να υποβληθούν, οι προϋποθέσεις αποδοχής, τα ελάχιστα απα-
ραίτητα προσόντα καθώς και πρόσθετες υποχρεώσεις
των Υ.Δ., ρήτρες, παραδοτέα και χρονικά όρια ολοκλήρωσης των Δ.Δ.
6 ΕΠΙΛΟΓΗ ΦΟΙΤΗΤΩΝ ΚΑΙ ΕΓΓΡΑΦΗ ΣΤΟ ΠΡΟΓΡΑΜΜΑ
6.1 Υποψήφιοι
Δικαίωμα υποβολής αίτησης για την εκπόνηση διδακτορικής διατριβής έχουν:
1. Κάτοχοι Διπλώματος Μεταπτυχιακών Σπουδών
(Δ.Μ.Σ.) σχετικού με το αντικείμενο της Πληροφορικής,
των Τηλεπικοινωνιών, της επιστήμης των Υπολογιστών,
των επιστημών των Μηχανικών, των Θετικών Επιστημών και όσων εμπίπτουν στο γνωστικό αντικείμενο των
μελών ΔΕΠ του Τμήματος από ΑΕΙ της ημεδαπής ή αναγνωρισμένου ως ισότιμου της αλλοδαπής.
2. Απόφοιτοι προπτυχιακού προγράμματος σπουδών
Πολυτεχνικών Τμημάτων ΑΕΙ της ημεδαπής ή αλλοδαπής, ή αναγνωρισμένου ως ισότιμου της αλλοδαπής,
κατ’ ελάχιστον πενταετούς διάρκειας που αντιστοιχεί
σε τριακόσιες (300) πιστωτικές μονάδες του Ευρωπαϊκού Συστήματος Μεταφοράς και Συσσώρευσης Ακα-
δημαϊκών Μονάδων (ECTS), σύμφωνα με το άρθρο 28
ν. 5029/2023 και τον πρότυπο Κανονισμό Μ. Σπουδών
του Π. Θεσσαλίας.
3. Πτυχιούχοι Τ.Ε.Ι ή Α.Σ.ΠΑΙ.Τ.Ε. ή ισότιμων σχολών των
οποίων το αντικείμενο είναι σχετικό με το αντικείμενο
της επιστήμης της Πληροφορικής ή/και Τηλεπικοινωνιών ή επιστήμης Μηχανικών μπορούν να γίνουν δεκτοί
ως Υ.Δ., μόνο εφόσον είναι κάτοχοι Δ.Μ.Σ. σχετικό με
το αντικείμενο της Πληροφορικής, των Τηλεπικοινωνιών,της επιστήμης των Υπολογιστών, της επιστήμης των
Μηχανικών ή σε κάποιες από τις διεπιστημονικές περιοχές που θεραπεύουν τα Προγράμματα Μεταπτυχιακών
Σπουδών (Π.Μ.Σ.) του Τμήματος.
6.2 Απαιτούμενα Δικαιολογητικά
Οι ενδιαφερόμενοι υποψήφιοι πρέπει να υποβάλουν
στη Γραμματεία του Τμήματος τα παρακάτω δικαιολογητικά:
1. Αίτηση υποψηφιότητας στη Γραμματεία του Τ.Π.&Τ.,
στην οποία αναγράφεται: ο προτεινόμενος τίτλος, η
προτεινόμενη γλώσσα εκπόνησης και ο προτεινόμενος
Επιβλέπων Καθηγητής της διδακτορικής διατριβής του
οποίου το γνωστικό αντικείμενο ή το επιστημονικό έργο
είναι συναφές με αυτό της προς εκπόνηση διδακτορικής
διατριβής.
2. Αντίγραφα τίτλων σπουδών (Διπλώματος/Πτυχίου/Δ.Μ.Σ.). Για τις περιπτώσεις τίτλων ιδρυμάτων της
αλλοδαπής ακολουθείται η διαδικασία του άρθρου 304
παρ. 4 του ν. 4957/2022.
3. Πιστοποιητικά αναλυτικής βαθμολογίας (Διπλώματος/Πτυχίου/Δ.Μ.Σ.).
4. Φωτοτυπία δελτίου ταυτότητας ή διαβατηρίου.
5. Επάρκεια αγγλικής γλώσσας που τεκμηριώνεται
με σχετικό πιστοποιητικό αντίστοιχο τουλάχιστον με
το Κρατικό Πιστοποιητικό Γλωσσομάθειας Επιπέδου
Β2 ή άλλη βεβαίωση τεκμηρίωσης καλής γνώσης. Από
την υποχρέωση αυτή εξαιρούνται οι κάτοχοι Προπτυχιακού ή Μεταπτυχιακού τίτλου σπουδών Πανε-
πιστημίου της αλλοδαπής που έχει προσφερθεί στην
αγγλική γλώσσα.
6. Τουλάχιστον δύο (2) συστατικές επιστολές, μέσω
του ηλεκτρονικού συστήματος συστατικών επιστολών.
Οι επιστολές πρέπει να είναι από μέλη Δ.Ε.Π. του εκπαιδευτικού ιδρύματος του υποψηφίου ή από μέλη Δ.Ε.Π.
άλλων εκπαιδευτικών ιδρυμάτων που είναι εξοικειωμένα με την επιστημονική κατάρτιση του υποψηφίου. Σε
περίπτωση υποψηφίων με σημαντική επαγγελματική
εμπειρία, μπορούν να προσκομίσουν και επιστολές προερχόμενες από άτομα που τους έχουν επιβλέψει επαγ-
γελματικά. Ο προτεινόμενος από τον υποψήφιο Επιβλέπων Καθηγητής υποχρεούται να υποβάλει εισήγηση περί
της αποδοχής του ενδιαφερομένου.
7. Αναλυτικό βιογραφικό σημείωμα, όπου υποχρεωτικώς περιλαμβάνονται τα ακόλουθα:
α) Σύντομη έκθεση γνωστικών και ερευνητικών ενδιαφερόντων στην οποία να αναφέρονται και οι λόγοι για
τους οποίους ο υποψήφιος ενδιαφέρεται για μεταπτυχιακές/διδακτορικές σπουδές στο Τ.Π.&Τ.,
β) κατάλογος επιστημονικών δημοσιεύσεων, εφόσον
υπάρχουν,
γ) περίληψη διπλωματικής ή πτυχιακής εργασίας, εφόσον έχει εκπονηθεί ή εκπονείται από τον υποψήφιο, και
δ) πρόταση εκπόνησης διδακτορικής διατριβής σύμφωνα με το υπόδειγμα εγγράφου του Τμήματος.
8. Έγκριση του θέματος της διδακτορικής διατριβής
από την Επιτροπή Ηθικής και Δεοντολογίας του Τμήματος (όπου απαιτείται).
9. Επιπροσθέτως, μπορεί να συμπεριληφθεί οποιαδήποτε άλλη πληροφορία κρίνει ο υποψήφιος ότι υποστη-
ρίζει την αίτησή του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
10. Όσοι υποψήφιοι γίνουν δεκτοί, κατά την εγγραφή
τους προσκομίζουν Υπεύθυνη Δήλωση του ν. 1599/1986
όπου θα δηλώνεται ότι «ότι δεν είμαι εγγεγραμμένος/η
και, έως το πέρας των διδακτορικών μου σπουδών στο
Τμήμα Πληροφορικής και Τηλεπικοινωνιών του Πανεπιστημίου Θεσσαλίας, δεν προτίθεμαι να εγγραφώ σε
πρόγραμμα διδακτορικών σπουδών άλλου Τμήματος».
6.2 Διαδικασία Αξιολόγησης και Επιλογής Υποψηφίων
1. Η Γραμματεία ελέγχει την τυπικότητα των αιτήσεων και των δικαιολογητικών σύμφωνα με την ισχύουσα
νομοθεσία και τον παρόντα κανονισμό και κατόπιν διαβιβάζει τις αιτήσεις και τα συνημμένα δικαιολογητικά
στη Συνέλευση του Τμήματος.
Η Συνέλευση του Τμήματος, αφού λάβει υπόψη τις αιτήσεις που έχουν υποβληθεί, τις ομαδοποιεί ανά θέμα
διδακτορικής διατριβής της πρόσκλησης και ορίζει μία
τριμελή επιτροπή αξιολόγησης ανά ομάδα αιτήσεων.
2. Η τριμελής επιτροπή, που αποτελείται από μέλη
Δ.Ε.Π. του Τμήματος, εξετάζει τις αιτήσεις και τα συνυποβαλλόμενα έγγραφα και καλεί τους υποψηφίους σε
συνέντευξη. Κατόπιν υποβάλλει στη Συνέλευση του Τμήματος αναλυτικό υπόμνημα, στο οποίο αναγράφονται
οι λόγοι για τους οποίους κάθε υποψήφιος πρέπει ή δεν
πρέπει να γίνει δεκτός. Η τριμελής επιτροπή μπορεί να
ζητήσει τη συνδρομή οποιουδήποτε άλλου μέλους Δ.Ε.Π.
κρίνει απαραίτητο για την αξιολόγηση των υποψηφίων.
3. Η Συνέλευση του Τμήματος συνεκτιμώντας το υπόμνημα της επιτροπής και τη γνώμη του προτεινόμενου
Επιβλέποντα Καθηγητή, εγκρίνει ή απορρίπτει αιτιολογημένα την αίτηση του υποψηφίου. Στην εγκριτική
απόφαση ορίζεται ο/η επιβλέπων/ουσα, η τριμελής
συμβουλευτική επιτροπή, κατόπιν εισήγησης του/της
επιβλέποντα/ουσας, καθώς και η γλώσσα συγγραφής
της διδακτορικής διατριβής.
4. Τα κριτήρια και οι προϋποθέσεις για την επιλογή
Υ.Δ., για εκπόνηση διδακτορικής διατριβής στο Τ.Π.&Τ.,
είναι τα παρακάτω:
- Η συνάφεια του διπλώματος/πτυχίου και του Δ.Μ.Σ.
του υποψηφίου σύμφωνα με τα οριζόμενα στην παράγραφο 6.1.
- Ο βαθμός του διπλώματος/πτυχίου ο οποίος θα πρέπει να είναι μεγαλύτερος ή ίσος του 6,5, με παρέκκλιση
μόνον αν υφίστανται επιπλέον λόγοι που συνεκτιμώνται
από την επιτροπή αξιολόγησης και αναφέρονται στην
πρότασή της προς τη Συνέλευση του Τμήματος.
- Οι συστάσεις που προκύπτουν από τις αντίστοιχες
επιστολές.
- Η αξιολόγηση που θα προκύψει από τη συνέντευξη
του υποψηφίου. Στοιχεία που συνεκτιμώνται είναι και
τα ακόλουθα:
- Οι πιθανές επιστημονικές δημοσιεύσεις.
- Τα έτη φοίτησης για την απόκτηση του τίτλου σπουδών του πρώτου κύκλου.
- Η προηγούμενη επαγγελματική και ερευνητική εμπειρία.
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής επιτροπής. Ως ανώτατη
χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά έτη. Με απόφαση
της Συνέλευσης του Τμήματος δύναται να παρατείνεται
η ανώτατη χρονική διάρκεια εκπόνησης διδακτορικής
διατριβής, κατόπιν αιτήματος του υποψήφιου διδάκτορα
και σύμφωνης γνώμης της τριμελούς συμβουλευτικής
επιτροπής για σπουδαίο λόγο. Η ανώτατη χρονική διάρκεια της παράτασης είναι ένα έτος.
Στην αρχή κάθε ακαδημαϊκού εξαμήνου γίνεται έλεγχος της ανώτατης χρονικής διάρκεια ολοκλήρωσης της
διδακτορικής διατριβής των Υ.Δ. από τη γραμματεία του
Τμήματος και ενημερώνεται η συνέλευση.
Για τους υποψήφιους διδάκτορες, οι οποίοι κατά την
έναρξη ισχύος του ν. 4957/2022 είχαν υπερβεί τα έξι
ημερολογιακά έτη, παρατείνεται για ένα έτος από την
έναρξη ισχύος του ν. 4957/2022 η διάρκεια εκπόνησης
της διδακτορικής διατριβής τους.
Πέραν των χρονικών ορίων που αναφέρονται παραπάνω, η επιτυχής περάτωση του Προγράμματος Δ.Σ. προϋ-
ποθέτει επίσης, την εκπλήρωση των υποχρεώσεων που
περιγράφονται στην παρ. 7.2.
Οι διδακτορικές σπουδές προσφέρονται δωρεάν.
Οι Υ.Δ. διατηρούν μέχρι πέντε (5) πλήρη ακαδημαϊκά έτη
από την πρώτη εγγραφή τους, όλα τα δικαιώματα και τις
παροχές που προβλέπονται και για τους φοιτητές του
δεύτερου κύκλου σπουδών (Π.Μ.Σ.). Μέχρι και πέντε (5)
έτη μετά την ολοκλήρωση της διδακτορικής διατριβής
τους, διατηρούν δικαιώματα πρόσβασης, δανεισμού και
χρήσης των ηλεκτρονικών υπηρεσιών των πανεπιστημιακών βιβλιοθηκών.
7.2 Δικαιώματα, Υποχρεώσεις και Προϋποθέσεις Απονομής Διδακτορικού Διπλώματος
Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών και
κάθε άλλο δικαίωμα που ορίζεται από τον κανονισμό
διδακτορικών σπουδών του Τμήματος. Οι υποψήφιοι διδάκτορες δύνανται να συμμετέχουν σε ερευνητικά έργα/
προγράμματα του Τμήματος και να λαμβάνουν υποτροφίες στο πλαίσιο συγχρηματοδοτούμενων, αυτοχρημα-
τοδοτούμενων ή λοιπών έργων/προγραμμάτων για την
οικονομική ενίσχυση της διδακτορικής τους έρευνας.
Οι υποψήφιοι για Δ.Δ. θα πρέπει να ικανοποιήσουν
αντίστοιχα τις εξής προϋποθέσεις:
1) Εμβάθυνση σε ερευνητική περιοχή. Η ικανοποιητική πορεία του Υ.Δ. θα πιστοποιείται σε κάθε Ακαδη-
μαϊκή περίοδο με την Ετήσια Αναφορά Προόδου εκ
μέρους του Επιβλέποντος Καθηγητή και της Τριμελούς
Συμβουλευτικής Επιτροπής στο τέλος κάθε χρόνου από
τον ορισμό της.
- Οι υποψήφιοι διδάκτορες κάθε έτος, από Σεπτέμβριο
έως Δεκέμβριο, παρουσιάζουν προφορικά και υποβάλλουν και εγγράφως αναλυτικό υπόμνημα ενώπιον της
Τριμελούς Συμβουλευτικής Επιτροπής, σχετικά με την
πρόοδο της διδακτορικής διατριβής τους. Αντίγραφο
του υπομνήματος, καθώς και σχόλια επ’ αυτού από τον
Επιβλέποντα ή την Τριμελή Συμβουλευτική Επιτροπή
καταχωρίζονται στον ατομικό φάκελο του υποψηφίου.
Τα σχόλια περιλαμβάνονται στη συναρτώμενη ετήσια έκθεση προόδου που συντάσσεται από τον Επιβλέποντα σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
συνεργασία με τα μέλη της Τριμελούς Συμβουλευτικής
Επιτροπής. Η έκθεση ακολουθείται από τεκμηριωμένη
πρόταση του Επιβλέποντος μέλους Δ.Ε.Π. και των λοιπών
μελών της Τριμελούς Συμβουλευτικής Επιτροπής, περί
της συνέχισης εκπόνησης της Διατριβής. Στην ετήσια
αναφορά προόδου ο Επιβλέπων Καθηγητής καταγράφει αναλυτικά την πορεία εκπόνησης της διδακτορικής
διατριβής κατά τη διάρκεια του έτους σύμφωνα με το
χρονοδιάγραμμα και τους στόχους της ερευνητικής πρότασης. Ειδικότερα, περιγράφεται η πρόοδος που έχει
υπάρξει στο υπό διερεύνηση θέμα και οι ήδη κατακτημένοι στόχοι σύμφωνα με τις αναφορές προόδου των
προηγούμενων ετών.
- Η έκθεση προόδου συνυπογράφεται από όλα τα μέλη
της Τριμελούς Συμβουλευτικής Επιτροπής και αποστέλλεται ηλεκτρονικά στη Γραμματεία του Τ.Π.&Τ.
- Στο τέλος Δεκεμβρίου κάθε έτους η Γραμματεία ελέγχει τις παραληφθείσες εκθέσεις προόδου, εντοπίζει τυ-
χόν εκκρεμότητες και αποστέλλει σχετική υπενθύμιση
στους υποψήφιους διδάκτορες και στις Τριμελείς Επιτροπές Παρακολούθησης για την έγκαιρη υποβολή των
ετήσιων εκθέσεων προόδου έως το τέλος Ιανουαρίου.
- Στις αρχές Φεβρουαρίου κάθε έτους συνεδριάζει η
Σ.Ε.Δ.Σ. με θέμα τις ετήσιες εκθέσεις προόδου των υποψηφίων διδακτόρων του προηγούμενου ακαδημαϊκού
έτους. Η Σ.Ε.Δ.Σ. για το κάθε υποψήφιο:
– Εξετάζει το υπόμνημα και την ετήσια έκθεση και προωθεί την εισήγηση της στην Συνέλευση του Τμήματος
για έγκριση ή
– σε περίπτωση που δεν έχει υποβληθεί ετήσια έκθεση
θα εισηγείται την διαγραφή του υποψηφίου διδάκτορα,
διότι η ετήσια έκθεση προόδου θεωρείται απαραίτητη
προϋπόθεση για την συνέχιση των σπουδών του Υ.Δ.
- Σε περίπτωση απόρριψης της Ετήσιας Αναφοράς
Προόδου, κατόπιν σχετικής εισηγήσεως της Σ.Ε.Δ.Σ.
στη Συνέλευση του Τμήματος, ο Υ.Δ. διαγράφεται άμεσα.
2) Η διδακτορική διατριβή είναι πρωτότυπη ερευνητική εργασία, που συμβάλει στην πρόοδο της επιστήμης.
Η πρωτοτυπία και η επιστημονική αξία της διατριβής, θα
τεκμηριώνεται από την ολοκλήρωση δύο τουλάχιστον
πρωτότυπων δημοσιεύσεων (σχετικής με το θέμα της
διδακτορικής διατριβής) σε έγκριτα διεθνή επιστημονικά περιοδικά αναγνωρισμένου κύρους (ενταγμένα στο
σύστημα ISIWebofScience και με ικανοποιητικό συντελεστή απήχησης (impactfactor), ο οποίος θα είναι σε ισχύ
κατά την υποβολή της δημοσίευσης. Οι απαιτούμενες
δημοσιεύσεις δεν περιλαμβάνουν άρθρα επισκόπησης
της ερευνητικής περιοχής (surveys), διδακτικής επεξήγησης (tutorials) και τα κεφάλαια σε βιβλία (bookchapters)
που πραγματεύεται η διδακτορική διατριβή. Επιπλέον,
στις απαιτούμενες (τουλάχιστον δύο) δημοσιεύσεις, το
όνομα του Υ.Δ. θα πρέπει να βρίσκεται πρώτο στη λίστα
των συγγραφέων και ως φορέας προέλευσης της δημοσίευσης πρέπει να αναφέρεται το τμήμα Τ.Π.&Τ. Τονίζε-
ται ότι ο ελάχιστος αριθμός των δύο (2) δημοσιεύσεων,
όπως εξειδικεύτηκε παραπάνω, δεν οδηγεί απευθείας
στην ολοκλήρωση της διδακτορικής διατριβής, εάν η
ποιότητα, το πλήθος και η πρωτοτυπία των παραγόμενων ερευνητικών αποτελεσμάτων δεν είναι σε υψηλό
επίπεδο σύμφωνα με τις απαιτήσεις του ερευνητικού
θέματος και την αντίληψη του Επιβλέποντος Καθηγητή.
3) Εκπόνηση διδακτορικής διατριβής σύμφωνα με το
υπόδειγμα διδακτορικής διατριβής του Τμήματος.
7.3 Διαγραφή Υποψηφίων Διδακτόρων
Ο Υ.Δ. ο οποίος αποτυγχάνει να ικανοποιήσει τους
όρους που έχουν τεθεί για τη λήψη του Δ.Δ., διαγράφεται άμεσα από το Τμήμα. Η διαγραφή Υ.Δ. είναι δυνατή
με απόφαση της Συνέλευσης Τμήματος μετά από αιτιολογημένη εισήγηση της Σ.Ε.Δ.Σ. εάν συντρέχουν λόγοι,
όπως ένας εκ των παρακάτω:
1. Υποβολή αίτησης διαγραφής από τον Υ.Δ.
2. Η πρόοδος του Υ.Δ. κρίνεται ανεπαρκής ή στάσιμη,
όπως τεκμαίρεται από την ετήσια έκθεση προόδου του
άρθρου 7.2 του παρόντος κανονισμού.
3. Δεν έχει υποβληθεί έκθεση προόδου εντός της προβλεπόμενης προθεσμίας για τον Υ.Δ.
4. Ο Υ.Δ. υπερβαίνει το μέγιστο επιτρεπτό χρόνο φοίτησης.
5. Ο Υ.Δ. απουσιάζει αδικαιολόγητα για ένα (1) εξάμηνο
από τις σπουδές και τις υποχρεώσεις του.
6. Ο Υ.Δ. αποτυγχάνει στην προφορική εξέταση της
διδακτορικής διατριβής.
7. Χρήση ιδεών, μεθόδων και αποτελεσμάτων αποδεδειγμένης λογοκλοπής στα δημοσιευμένα ερευνητικά
αποτελέσματα.
8. Αξιόποινες πράξεις που έχουν τελεσιδικήσει του
Υ.Δ. που εκθέτουν και ζημιώνουν το Πανεπιστήμιο ή το
Τμήμα.
Υποψήφιος Διδάκτορας, ο οποίος έχει διαγραφεί από
το πρόγραμμα για οιονδήποτε από τους αναφερόμενους
στον παρόντα κανονισμό λόγους, δεν έχει το δικαίωμα
να είναι εκ νέου υποψήφιος στο Τ.Π.&Τ.
7.4 Επικουρικό Έργο
Οι Υ.Δ. υποχρεούνται να προσφέρουν επικουρικό έργο
στα προπτυχιακά και στα μεταπτυχιακά μαθήματα του
Τμήματος. Το είδος του επικουρικού έργου εξαρτάται
από τις ανάγκες του προπτυχιακού ή μεταπτυχιακού
προγράμματος, π.χ. διεξαγωγή και υποστήριξη φροντιστηρίων και εργαστηριακών ασκήσεων, επιτήρηση
εξετάσεων κ.λπ. Συγκεκριμένα:
- Οι ΥΔ υποχρεούνται να προσφέρουν επικουρικό έργο
ισοδύναμο με έως και έξι (6) ώρες εβδομαδιαίως ανά
εξάμηνο.
- Η κατανομή επικουρικού έργου γίνεται από τη Συνέλευση του Τμήματος.
- Η συνολική προσφορά επικουρικού έργου κάθε Υ.Δ.
ελέγχεται πριν απονεμηθεί οποιοδήποτε Δ.Δ.
- Σε ορισμένες περιπτώσεις, με έγκριση της Συνέλευσης Τμήματος, μέρος του ανωτέρω επικουρικού έργου
μπορεί να εκπληρωθεί με επικουρία άλλων λειτουργιών.
- Η Συνέλευση του Τμήματος θα αξιολογεί το επικουρικό έργο στο τέλος κάθε εξαμήνου. Στους Υ.Δ. που θα
αξιολογηθούν θετικά, θα παρέχεται σχετική βεβαίωση
απασχόλησης από το Τ.Π.&Τ. και η προσφορά έργου θα
καταχωρείται στον ατομικό φάκελό τους.
- Ο Υ.Δ., ο οποίος ευρίσκεται στην τελευταία φάση εκπόνησης της διδακτορικής διατριβής του, δικαιούται με
αίτησή του στη Συνέλευση του Τμήματος και σύμφωνη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
εισήγηση του Επιβλέποντος Καθηγητή να απαλλάσσεται
από την προσφορά επικουρικού εκπαιδευτικού έργου.
7.5 Εγγραφή στις Διδακτορικές Σπουδές και στα Μαθήματα
7.5.1 Εγγραφή
Οι Υ.Δ. γίνονται δεκτοί στα πλαίσια των Δ.Σ. όπως περιγράφεται στο άρθρο 6 του παρόντος κανονισμού.
7.5.2 Αναστολή Φοίτησης
Ως μέγιστο διάστημα αναστολής φοιτήσεως για Υ.Δ.
ορίζεται, αθροιστικά, το ένα (1) έτος και χορηγείται μόνο
σε εξαιρετικές περιπτώσεις.
Η αναστολή φοίτησης πρέπει να εγκριθεί από τη Συνέλευση του Τμήματος, κατόπιν αιτιολογημένης αιτήσεως
του ενδιαφερομένου, θετικής εισηγήσεως της Σ.Ε.Δ.Σ.
και της συγκατάθεσης της Τριμελούς Συμβουλευτικής
Επιτροπής.
Ο χρόνος αναστολής της εκπόνησης της Διδακτορικής Διατριβής δεν προσμετράται στην προβλεπόμενη
ανώτατη διάρκεια κανονικής φοίτησης.
Μη αιτιολογημένη υπέρβαση του εγκεκριμένου χρόνου αναστολής ή υπέρβαση του μέγιστου χρόνου ανα-
στολής συνεπάγεται την άμεση διαγραφή του Υ.Δ.
8 ΕΠΙΒΛΕΨΗ ΚΑΙ ΕΚΠΟΝΗΣΗ ΔΙΔΑΚΤΟΡΙΚΩΝ ΔΙΑΤΡΙΒΩΝ
8.1 Επιβλέποντες Καθηγητές και Συμβουλευτικές Επιτροπές
Η Συνέλευση του Τμήματος μετά από αίτηση του υποψηφίου (που πρέπει να συνοδεύεται απαραίτητα από σύ-
ντομη πρόταση έρευνας), αναθέτει στον προτεινόμενο
Επιβλέποντα Καθηγητή την επίβλεψη της διδακτορικής
διατριβής και ορίζει την Τριμελή Συμβουλευτική Επιτροπή η οποία απαρτίζεται από τον Επιβλέποντα, ο οποίος
πρέπει να είναι μέλος Δ.Ε.Π. οποιαδήποτε βαθμίδας του
Τ.Π.&Τ. και από δύο ακόμη μέλη τα οποία μπορεί να είναι:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
Μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει τον
έναν (1).Στην Τριμελή Συμβουλευτική Επιτροπή μετέχει
τουλάχιστον ένα (1) μέλος ΔΕΠ από τις τρεις πρώτες βαθμίδες του οικείου Τμήματος.
Η τριμελής συμβουλευτική επιτροπή είναι αρμόδια
για την υποστήριξη του υποψήφιου διδάκτορα κατά τη
διαδικασία εκπόνησης και συγγραφής της διδακτορικής
διατριβής και την παρακολούθηση της προόδου της. Ο
επιβλέπων και τα μέλη της συμβουλευτικής επιτροπής
δεν δικαιούνται αμοιβής ή άλλης αποζημίωσης για την
υποστήριξη της εκπόνησης της διδακτορικής διατριβής.
8.2 Υποχρεώσεις Επιβλεπόντων Καθηγητών
Ένα μέλος Δ.Ε.Π. μπορεί να επιβλέπει ταυτόχρονα
έως έξι (6) Διδακτορικές Διατριβές. Ο αριθμός των υποψηφίων διδακτόρων που επιβλέπει ένα μέλος Δ.Ε.Π.
θα πρέπει να είναι συμβατός με τον φόρτο εργασίας
του Επιβλέποντα Καθηγητή, αλλά και την αναγκαία
υλικοτεχνική υποδομή για την απρόσκοπτη εκπόνηση
της διδακτορικής διατριβής. Οι περιπτώσεις συνεπίβλεψης διδακτορικών διατριβών προσμετρώνται στο
σύνολο με συντελεστή 1/2.
Αν ο επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του Πανεπι-
στημίου Θεσσαλίας ή άλλου Ανώτατου Εκπαιδευτικού
Ιδρύματος (Α.Ε.Ι.) ή αφυπηρετήσει, δύναται να συνεχίσει
να κατέχει την ιδιότητα του επιβλέποντος της διδακτορικής διατριβής, εφόσον συναινεί, και ο τίτλος απονέμεται
από το Τ.Π.&Τ.
Αν ο επιβλέπων ή κάποιο από τα μέλη της τριμελούς
συμβουλευτικής επιτροπής, εκλείψει ή αδυνατεί να εκπληρώσει τα καθήκοντά του, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής. Ο νέος Επιβλέπων Καθηγητής μπορεί να είναι
κατά προτίμηση το ένα από τα άλλα δύο μέλη της Τριμελούς Συμβουλευτικής Επιτροπής εφόσον είναι μέλος
Δ.Ε.Π. του Τμήματος. Σε άλλη περίπτωση θα πρέπει να
πληροί τις προϋποθέσεις που ισχύουν για την ανάληψη
επίβλεψης διδακτορικών διατριβών. Η διάταξη αυτή
ισχύει και για τα άλλα μέλη της Τριμελούς Συμβουλευτικής Επιτροπής.
8.3 Ολοκλήρωση Διδακτορικής Διατριβής
8.3. α. Ο Υ.Δ., μετά από την διαπίστωση της ολοκλήρωσης της έρευνας από τον Επιβλέποντα Καθηγητή και την
σύμφωνη γνώμη των υπόλοιπων μελών της Τριμελούς
Συμβουλευτικής Επιτροπής, αιτείται προς την Σ.Ε.Δ.Σ.
την ολοκλήρωση του ερευνητικού έργου και την οριστικοποίηση του τίτλου της διδακτορικής διατριβής.
Στην αίτηση ολοκλήρωσης της διδακτορικής διατριβής
περιλαμβάνονται:
1. Η συγκατάθεση της Τριμελούς Συμβουλευτικής Επιτροπής,
2. πρόταση για τον τελικό τίτλο της διδακτορικής διατριβής,
3. εκτεταμένη σύνοψη της εργασίας,
4. επιστημονικές δημοσιεύσεις (με τουλάχιστον δύο
από αυτές σε έγκριτα διεθνή επιστημονικά περιοδικά)
και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
5. βεβαίωση της Γραμματείας ότι ο υποψήφιος έχει
εκπληρώσει τις υπόλοιπες υποχρεώσεις του (π.χ. επικουρικό έργο).
Η Συνέλευση του Τ.Π.&Τ., μετά από την εισήγηση της
Σ.Ε.Δ.Σ. εγκρίνει την ολοκλήρωση της έρευνας, τον τελικό τίτλο της Διατριβής και τη γλώσσα συγγραφής της.
8.3. β. Τροποποίηση του θέματος της διδακτορικής
διατριβής μέσα στην ίδια ερευνητική/θεματική περιοχή
μπορεί να πραγματοποιηθεί με αίτηση στην Σ.Ε.Δ.Σ. από
τον Υ.Δ., με τη σύμφωνη γνώμη της Τριμελούς Συμβουλευτικής Επιτροπής και έγκριση της Συνέλευσης Τμή-
ματος. Στην περίπτωση που η Συνέλευση του Τμήματος
διαπιστώσει ουσιαστική αλλαγή του θέματος της διδακτορικής διατριβής, τότε θεωρείται ότι αυτή αποτελεί
νέο αίτημα έγκρισης διδακτορικής διατριβής.
8.4 Υποστήριξη και Αξιολόγηση Διδακτορικής Διατριβής
8.4. α. Μετά την ολοκλήρωση της συγγραφής της διδακτορικής διατριβής και την υποβολή του τελευταίου
υπομνήματος σχετικά με την πρόοδο αυτής και εφόσον πληρούνται οι προϋποθέσεις της παραγράφου 7.2,
ο υποψήφιος διδάκτορας υποβάλλει αίτημα δημόσιας
υποστήριξης προς την τριμελή συμβουλευτική επιτροπή,
συνοδευόμενη από:
1. Το τελικό κείμενο της διδακτορικής διατριβής,
2. τις δημοσιεύσεις του,
3. τις αξιολογήσεις και βεβαιώσεις για το επικουρικό
έργο.
Η διδακτορική διατριβή ελέγχεται από τον Επιβλέποντα Καθηγητή ή και τα μέλη της Τριμελούς Συμβουλευ-
τικής Επιτροπής για λογοκλοπή. Ο έλεγχος πραγματοποιείται με λογισμικό που προσφέρει το Πανεπιστήμιο
Θεσσαλίας.
Η Τριμελής Συμβουλευτική Επιτροπή δέχεται ή απορρίπτει την αίτηση του Υ.Δ. Στην περίπτωση που το αίτη-
μα γίνει αποδεκτό, η Τριμελής Συμβουλευτική Επιτροπή
συντάσσει αναλυτική εισηγητική έκθεση και προωθεί
προς την Σ.Ε.Δ.Σ.:
1. Το αίτημα του Υ.Δ.,
2. το τελικό κείμενο της διατριβής,
3. τις δημοσιεύσεις του Υ.Δ.,
4. τις αξιολογήσεις και βεβαιώσεις για το επικουρικό
έργο του Υ.Δ.,
5. τα αποτελέσματα του ελέγχου ο οποίος πραγματοποιήθηκε για λογοκλοπή και
6. την αναλυτική εισηγητική έκθεσή της.
Η Σ.Ε.Δ.Σ εξετάζει το αίτημα, τα συνοδευτικά έγγραφα και τις απαιτούμενες προϋποθέσεις για την δημόσια
υποστήριξη της διατριβής και προωθεί την εισήγηση της
προς τη Συνέλευση του Τ.Π.&Τ. η οποία ορίζει με απόφασή της την επταμελή εξεταστική επιτροπή για την κρίση
και την αξιολόγηση της Διατριβής.
8.4.β. Η Επταμελής Επιτροπή αποτελείται από τα μέλη
της Τριμελούς Συμβουλευτικής Επιτροπής και τέσσερα
(4) επιπλέον μέλη, τα οποία ανήκουν στις κατηγορίες α)
έως και στ) της παρ. 8.1.
Τέσσερα (4) τουλάχιστον μέλη της Επταμελούς Εξεταστικής Επιτροπής πρέπει να είναι μέλη Δ.Ε.Π. που
ανήκουν στο Πανεπιστήμιο Θεσσαλίας, εκ των οποίων
τουλάχιστον δύο (2) πρέπει να ανήκουν στο Τ.Π.&Τ. Όλα
τα μέλη της Επταμελούς Εξεταστικής Επιτροπής πρέπει
να έχουν ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς υποστήριξη
διδακτορική διατριβή.
8.4.γ. Ο Υ.Δ. υποχρεούται να διαβιβάσει τη διατριβή
στα μέλη της Επταμελούς Εξεταστικής Επιτροπής εντός
10 ημερών από την ημερομηνία ορισμού των μελών της
επιτροπής.
Ο Επιβλέπων και ο Υ.Δ., σε συνεννόηση με τα μέλη της
Επταμελούς Εξεταστικής Επιτροπής ορίζουν ημερομηνία
δημόσιας παρουσίασης και εξέτασης της διδακτορικής
διατριβής η οποία δεν μπορεί να λάβει χώρα πριν την
παρέλευση τουλάχιστον ενός (1) μηνός από την υποβολή
της διδακτορικής διατριβής στα μέλη της Επιτροπής.
Το χρονικό αυτό όριο μπορεί να είναι μικρότερο, ύστερα από αιτιολογημένο αίτημα του Υ.Δ. και έγκριση της
Συνέλευσης Τ.Π.&Τ., κατόπιν θετικής εισήγησης του Επιβλέποντος Καθηγητή και τη σύμφωνη γνώμη των επτά
μελών της εξεταστικής επιτροπής.
Η εξέταση της διατριβής γίνεται το αργότερο εντός 90
ημερών από την ημερομηνία ορισμού της επταμελούς
εξεταστικής επιτροπής από τη Συνέλευση του Τ.Π.&Τ.
Σε περίπτωση παρέλευσης της προθεσμίας των 90
ημερών, η επταμελής επιτροπή πρέπει να ορισθεί εκ
νέου από τη Συνέλευση του Τ.Π.&Τ. με εισήγησή του
επιβλέποντα.
8.4.δ. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστήμιου Θεσσαλίας ενώπιον της επταμελούς εξεταστι-
κής επιτροπής, η οποία υποβάλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής
επιτροπής.
8.4.ε. Μετά την παρουσίαση της διδακτορικής διατριβής, ο Υ.Δ. απαντά σε ερωτήσεις των μελών της Εξετα-
στικής Επιτροπής. Εν συνεχεία, ερωτήσεις μπορούν να
υποβάλουν και άλλα μέλη του Τμήματος που παρευρίσκονται στην παρουσίαση. Η Επταμελής Εξεταστική
Επιτροπή παρέχει τη δυνατότητα και στο ακροατήριο
για την υποβολή ερωτήσεων στον Υ.Δ.
8.4.στ. Μετά από την ολοκλήρωση της υποστήριξης της διατριβής, η επταμελής εξεταστική επιτροπή
συνεδριάζει χωρίς την παρουσία τρίτων, αξιολογεί τη
διδακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της
στην επιστήμη και με βάση τα κριτήρια αυτά, εγκρίνει ή
απορρίπτει την απονομή του διδακτορικού διπλώματος.
Για την απονομή του διδακτορικού διπλώματος απαιτείται η σύμφωνη γνώμη και η θετική αξιολόγηση της
διδακτορικής διατριβής από πέντε (5) τουλάχιστον μέλη.
Τα μέλη της Εξεταστικής Επιτροπής έχουν τη δυνατότητα
να προτείνουν συμπληρώσεις ή τροποποιήσεις της διδακτορικής διατριβής πριν ή/και κατά την υποστήριξη.
Ο Υ.Δ. καλείται να προβεί στην προσαρμογή του τελικού
κειμένου της διδακτορικής διατριβής. Η συνεδρίαση και
η όλη διαδικασία της εξέτασης συντονίζεται από το επιβλέπον μέλος ΔΕΠ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
8.4.ζ. Η Επταμελής Εξεταστική Επιτροπή οφείλει να καταθέσει πρακτικό εξέτασης της διδακτορικής διατριβής
με την τελική αξιολόγηση των μελών της. Το πρακτικό
υπογράφεται από όλα τα παρόντα (με φυσική παρουσία
ή μέσω τηλεδιάσκεψης)μέλη της Επταμελούς Εξεταστικής Επιτροπής. Σε περίπτωση μη έγκρισης γνωστοποι-
ούνται στο φοιτητή οι λόγοι της απόρριψης.
Η διδακτορική διατριβή, εφόσον εγκριθεί, βαθμολογείται με: α) Καλώς, β) Λίαν Καλώς ή γ) Άριστα. Ο εν λόγω
βαθμός καθορίζει επίσης και τη συνολική επίδοση του
Υ.Δ. στο Δ.Δ.
8.5 Ολοκλήρωση Διδακτορικών Σπουδών
Ένας υποψήφιος διδάκτορας θεωρείται κάτοχος του
Διδακτορικού Διπλώματος μετά την επιτυχή υποστήριξη και αξιολόγηση της διδακτορικής του διατριβής.
Η αναγόρευση του υποψηφίου σε διδάκτορα γίνεται από
τη Συνέλευση του Τμήματος κατά τις κείμενες διατάξεις.
Η καθομολόγηση των Διδακτόρων γίνεται παρουσία
των πρυτανικών αρχών στα πλαίσια της καθομολόγησης
των αποφοίτων πρώτου και δεύτερου κύκλου σπουδών.
8.6 Κατάθεση Διδακτορικών Διατριβών
Οι εγκεκριμένες διδακτορικές διατριβές, μετά το πέρας των ενδεχομένων διορθώσεων που προτείνονται
από την επταμελή εξεταστική επιτροπή, κατατίθενται
από τους διδακτορικούς φοιτητές στη βιβλιοθήκη του
Πανεπιστημίου Θεσσαλίας σε ένα (1) αντίτυπο σε ηλεκτρονική μορφή.
Η Γραμματεία του Τ.Π.&Τ. ενεργοποιεί τη διαδικασία
κατάθεσης των διδακτορικών διατριβών στο Εθνικό Κέντρο Τεκμηρίωσης και ελέγχει ότι έχουν πραγματοποιη-
θεί από τους διδακτορικούς φοιτητές οι προβλεπόμενες
ενέργειες από το Εθνικό Κέντρο Τεκμηρίωσης για την
κατάθεση της διδακτορικής διατριβής. Η Γραμματεία
του Τ.Π.&Τ. δεν ολοκληρώνει τα στάδια της απόδοσης
του αντίστοιχου ακαδημαϊκού τίτλου, αν προηγουμένως
δεν λαμβάνει από τους υποψηφίους, βεβαίωση κατάθεσης της διδακτορικής διατριβής από τη Βιβλιοθήκη
του ιδρύματος και δεν ολοκληρωθεί η διαδικασία κατάθεσης της διδακτορικής διατριβής στο Εθνικό Κέντρο
Τεκμηρίωσης. Με ευθύνη της κεντρικής βιβλιοθήκης
του Πανεπιστημίου Θεσσαλίας, όλες οι εργασίες αυτές
δημοσιεύονται στο ιδρυματικό αποθετήριο του Πανεπιστημίου http://ir.lib.uth.gr/
9. ΒΙΟΜΗΧΑΝΙΚΑ ΔΙΔΑΚΤΟΡΙΚΑ
9.1. Υποψήφιοι που πληρούν τις προϋποθέσεις εγγραφής σε προγράμματα διδακτορικών σπουδών δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
9.2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
9.3. Με πρωτόκολλο συνεργασίας μεταξύ του Πανεπιστημίου Θεσσαλίας, της συνεργαζόμενης επιχείρησης
ή βιομηχανίας και του υποψήφιου διδάκτορα, το οποίο
εγκρίνεται από τη Σύγκλητο του Πανεπιστημίου Θεσσαλίας, κατόπιν εισήγησης του Τ.Π.&Τ., καθορίζονται οι
ειδικότεροι όροι συνεργασίας για την εκπόνηση διδακτορικής διατριβής στην επιχείρηση ή τη βιομηχανία
και την εξαγωγή των ερευνητικών αποτελεσμάτων, τη
χρήση υποδομών του εξοπλισμού του Πανεπιστημίου
Θεσσαλίας, αν η έρευνα διεξάγεται εντός του Πανεπιστημίου Θεσσαλίας, τις υποχρεώσεις και τα δικαιώματα κάθε
συμβαλλόμενου μέρους, συμπεριλαμβανομένου του καθορισμού των δικαιωμάτων πνευματικής ιδιοκτησίας επί
του έργου που διεξάγεται κατά τη διάρκεια εκπόνησης
της διδακτορικής διατριβής.
9.4. Κατά τη διάρκεια εκπόνησης της διδακτορικής
διατριβής ο υποψήφιος διδάκτορας δύναται να διεξάγει, εν όλω ή εν μέρει, την ερευνητική του δραστηρι-
ότητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζονται η
υποστήριξη και η καθοδήγηση από τον επιβλέποντα και
εφαρμόζονται οι διατάξεις του εσωτερικού κανονισμού
λειτουργίας του Πανεπιστημίου Θεσσαλίας και του εσωτερικού κανονισμού του προγράμματος διδακτορικών
σπουδών του Τ.Π.&Τ.
9.5. Οι υποψήφιοι διδάκτορες του παρόντος έχουν όλα
τα δικαιώματα και τις υποχρεώσεις, συμπεριλαμβανομένης της υποβολής προόδων, που προβλέπονται από τον
εσωτερικό κανονισμό του Πανεπιστημίου Θεσσαλίας και
τον εσωτερικό κανονισμό του προγράμματος διδακτορικών σπουδών του Τ.Π.&Τ.
9.6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Θεσσαλίας.
Ο Επιστημονικός Υπεύθυνος του έργου/προγράμματος
καθορίζεται με το πρωτόκολλο συνεργασίας που αναφέρεται στην παρ. 3 του παρόντος άρθρου.
9.7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η
εκπόνηση διδακτορικής διατριβής χρηματοδοτείται
μέσω της επιχείρησης ή της βιομηχανίας για την εκτέλεση έργου/προγράμματος μέσω του Ειδικού Λογαρια-
σμού Κονδυλίων Έρευνας (Ε.Λ.Κ.Ε.) του Πανεπιστημίου
Θεσσαλίας, οπότε οι ασφαλιστικές εισφορές δύνανται να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
βαρύνουν τον προϋπολογισμό του χρηματοδοτούμενου
έργου/προγράμματος του Ε.Λ.Κ.Ε. του Πανεπιστημίου
Θεσσαλίας.
9.8. Η εκπόνηση βιομηχανικού διδακτορικού σύμφωνα
με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν παράρτημα στην ημεδαπή. Τα ειδικότερα ζητή-
ματα σχετικά με την εκπόνηση βιομηχανικών διδακτορικών που χρηματοδοτούνται από πόρους του Ταμείου
Ανάκαμψης και Ανθεκτικότητας καθορίζονται με κοινή
απόφαση των Υπουργών Οικονομικών και Παιδείας και
Θρησκευμάτων.
10. ΠΝΕΥΜΑΤΙΚΑ ΔΙΚΑΙΩΜΑΤΑ ΚΑΙ ΛΟΓΟΚΛΟΠΗ
10.1. Η πνευματική ιδιοκτησία της εργασίας του Υ.Δ.
στο πλαίσιο εκπόνησης της διδακτορικής διατριβής,
καθώς και των παραγόμενων επιστημονικών δημοσιεύσεων και ανακοινώσεων σε συνέδρια, ανήκει στον Υ.Δ.
και τον επιβλέποντα Καθηγητή ή Επιβλέποντες σε περίπτωση συνεπίβλεψης. Κατά την περίπτωση, αν υπάρχει
συμβολή και άλλου μέλους της Τριμελούς Συμβουλευτικής Επιτροπής ή τρίτου, η Πνευματική Ιδιοκτησία ανήκει
και στο μέλος αυτό.
10.2. Τα δικαιώματα βιομηχανικής ιδιοκτησίας (π.χ.
εφευρέσεις), που ενδεχομένως προκύψουν από τα αποτελέσματα της έρευνας της διδακτορικής διατριβής, ανή-
κουν τόσο στον διδάκτορα όσο και στον επιβλέποντα
καθηγητή ή και σε άλλους ερευνητές που μετέχουν στην
ερευνητική ομάδα, σύμφωνα με την ισχύουσα νομοθεσία. Δικαιώματα Πνευματικής Ιδιοκτησίας που προκύ-
πτουν μετά το πέρας της διδακτορικής διατριβής λόγω
της συνέχισης της αντίστοιχης έρευνας στο εργαστήριο
ανήκουν αποκλειστικά στον επιστημονικό υπεύθυνο αυτής της φάσης της έρευνας ή και σε άλλους ερευνητές.
Για τα θέματα αυτά μπορεί να υπογραφεί σύμβαση μεταξύ των μερών σε οποιοδήποτε στάδιο της έρευνας.
10.3. Σε κάθε περίπτωση, η διάχυση και αξιοποίηση
των ερευνητικών αποτελεσμάτων που χρηματοδοτούνται μέσω του Ειδικού Λογαριασμού Κονδυλίων Έρευνας
(Ε.Λ.Κ.Ε.) του Πανεπιστημίου Θεσσαλίας καθώς και η διαχείριση και προστασία των δικαιωμάτων πνευματικής και
βιομηχανικής ιδιοκτησίας ρυθμίζονται από τον εκάστοτε
Οδηγό Χρηματοδότησης και Διαχείρισης του Ε.Λ.Κ.Ε. του
Πανεπιστημίου Θεσσαλίας (άρθρο 68 του ν. 4485/17).
Σύμφωνα με τον ν. 4957/2022 άρθρο 279, η Επιτροπή
Ηθικής και Δεοντολογίας της Έρευνας μπορεί να γνωματεύσει σε θέματα ηθικής και δεοντολογίας που αφορούν
άρθρο προς δημοσίευση σε επιστημονικό περιοδικό ή
υπό εκπόνηση διπλωματική εργασία ή διδακτορική διατριβή.
Ωστόσο, σύμφωνα με την απόφαση του Πρυτανικού
Συμβουλίου στην υπ’ αρ. 53/23-10-2019 συνεδρίασή του,
όσον αφορά τα θέματα ελέγχου εμπιστευτικότητας, σεβασμού προσωπικών δεδομένων και λοιπών κανόνων
ηθικής και δεοντολογίας των διπλωματικών προπτυχιακών εργασιών, των μεταπτυχιακών εργασιών και των δι-
δακτορικών διατριβών, το κάθε Τμήμα συγκροτεί τριμελή υποεπιτροπή Ηθικής και Δεοντολογίας της Έρευνας.
Ως προς τη διαδικασία, οι ενδιαφερόμενοι υποβάλλουν:
1. Αίτηση εξέτασης της πρότασης,
2. περιγραφή της ερευνητικής πρότασης,
3. ερευνητικά πρωτόκολλα, έντυπα συναίνεσης και λοιπά δικαιολογητικά, που κρίνονται ως αναγκαία με βάση
τα επιστημονικά πεδία.
Τα υποδείγματα για τη σύνταξη των σχετικών εντύπων βρίσκονται στην ιστοσελίδα του Πανεπιστημίου
Θεσσαλίας στην ηλεκτρονική διεύθυνση: https://2018.
uth.gr/panepistimio/thesmika/themata- deontologias/
ΕσωτερικήΕπιτροπή Ηθικής και Δεοντολογίας/Σχετικά
Έντυπα-Έγγραφα
Μετά τον έλεγχο της πρότασης, η Επιτροπή του Τμήματος εκδίδει Βεβαίωση έγκρισης της πρότασης της
διδακτορικής διατριβής. Στην περίπτωση που υπάρξει
απόρριψη της αίτησης ή διαφωνία μεταξύ των μελών
της Επιτροπής, θα διαβιβάζεται στην Επιτροπή Ηθικής
και Δεοντολογίας της Έρευνας του Πανεπιστημίου Θεσσαλίας. Οι Βεβαιώσεις έγκρισης θα αναρτώνται στο πλη-
ροφοριακό σύστημα της ΜΟΔΙΠ.
12.1 Το Τ.Π.&Τ. μπορεί να συνεργάζεται για την εκπόνηση διδακτορικών διατριβών με συνεπίβλεψη με άλλα
Τμήματα του Πανεπιστημίου Θεσσαλίας, ή άλλου ΑΕΙ
της ημεδαπής ή της αλλοδαπής, αλλά και με Ανώτατα
Στρατιωτικά Εκπαιδευτικά Ιδρύματα, Ανώτατες Εκκλησιαστικές Ακαδημίες, ερευνητικούς και τεχνολογικούς
φορείς του άρθρου 13Α του ν. 4310/2014 (Α’ 258),Ερευνητικά Πανεπιστημιακά Ινστιτούτα, την Ακαδημία Αθη-
νών, καθώς και με το Ίδρυμα Ιατροβιολογικών Ερευνών
της Ακαδημίας Αθηνών. Δεν επιτρέπεται η σύμπραξη
με εκπαιδευτικούς φορείς μη τυπικής μεταλυκειακής
εκπαίδευσης του ν. 3696/2008 (Α’ 177). Τα σχετικά με
την εκπόνηση διδακτορικών διατριβών με συνεπίβλεψη
καθορίζονται στο Ειδικό Πρωτόκολλο Συνεργασίας που
υπογράφεται μεταξύ των συνεργαζόμενων φορέων και
εγκρίνονται από τη Σύγκλητο του Πανεπιστημίου Θεσσαλίας και τα αντίστοιχα όργανα διοίκησης των άλλων
φορέων, σύμφωνα με τα οριζόμενα στην υπουργική
απόφαση για τα Διιδρυματικά και Διατμηματικά Μεταπτυχιακά (Β’ 972/2018).
12.2. Ανεξαρτήτως της πιθανής σχέσης των Υ.Δ. με
άλλους ερευνητικούς οργανισμούς της ημεδαπής ή της
αλλοδαπής και της αντίστοιχης αναφοράς σε αυτούς στις
δημοσιεύσεις τους, κάθε Υ.Δ. του Τ.Π.&Τ. υποχρεούται
να δηλώνει και ως ερευνητική διεύθυνση (affiliation):
«Τμήμα Πληροφορικής και Τηλεπικοινωνιών του Πανεπιστημίου Θεσσαλίας» («Department of Informaticsand
Telecommunications, University of Thessaly») και την
ηλεκτρονική διεύθυνση στον τομέα (domain) του Πανεπιστημίου «@uth.gr» σε όλες τις δημοσιεύσεις (σε πε-
ριοδικά, συνέδρια, κεφάλαια βιβλίων, κ.ά.) που προκύπτουν κατά τη διαδικασία εκπόνησης της διδακτορικής
διατριβής.
12.3. Οι Υ.Δ. με συνεπίβλεψη υπόκεινται στον κανονισμό του Προγράμματος Δ.Σ. του Τ.Π.&Τ.
13. ΥΛΙΚΟΤΕΧΝΙΚΗ ΥΠΟΔΟΜΗ
Για την κάλυψη των διδακτικών και ερευνητικών αναγκών οι υποψήφιοι διδάκτορες έχουν πρόσβαση στην
υλικοτεχνική υποδομή του Τ.Π.&Τ. (βιβλιοθήκη, εργαστήρια κ.τ.λ.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
14. ΜΕΤΑΒΑΤΙΚΕΣ ΔΙΑΤΑΞΕΙΣ
14.1. Ο Παρών Κανονισμός τίθεται άμεσα σε εφαρμογή
από την έγκρισή του.
14.2. Οι παραπάνω διατάξεις εφαρμόζονται και για
τους Υ.Δ. που έχουν γίνει δεκτοί πριν από την έναρξη
ισχύος του παρόντος Κανονισμού με εξαίρεση:
- Την παρ. 6.1 του άρθρου 6 για όσους είναι ήδη Υ.Δ.
- και την παρ. 7.2.2 για όσους έχουν ξεκινήσει τη διδακτορική τους διατριβή 2 χρόνια πριν την έναρξη ισχύος
του παρόντος Κανονισμού και για τους οποίους θα ισχύει
το άρθρο 7.2.3 του κανονισμού (Β’ 5621/2020).
15. ΤΕΛΙΚΗ ΔΙΑΤΑΞΗ
Η Συνέλευση του Τ.Π.&Τ. είναι υπεύθυνη για τη διευθέτηση των θεμάτων που δεν προβλέπονται στον παρόντα
κανονισμό.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 9 Φεβρουαρίου 2024
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1197/20.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201197.pdf | Tokens: 47856]